stanford-oval/wikipedia huggingface dataset:
Lemkot
Historia

Sanalla lemko ei ole varsinaista merkitystä itsessään. Se on johdettu lemkojen murteen sanasta lem, joka taroittaa vapaasti kääntäen ”vain”. Lemkoihin se on liitetty lähinnä siksi, että heidän naapureinaan asuvat etniset ryhmät eivät käyttäneet sanaa omassa kielessään ja siitä tuli näin erityisesti heihin liitetty piirre. Lemkojen oma nimitys itselleen oli pitkään rusnak, jota käytetään edelleen Karpaattien eteläpuolella. Pohjoispuolella nimitys lemko tuli laajaan käyttöön 1900-luvun alkuun menneessä. Ensimmäinen viitaus nimeen historiallisissa lähteissä on vuodelta 1820.
Lemkojen etninen historia on aiheena kiistelty. Heidät on esitetty eri lähteissä alueen alkuperäisistä asukkaista polveutuvana kansana, tai toisien mukaan he ovat alkaneet asuttaa aluetta Karpaateilla vasta 1300- ja 1500-lukujen välillä. Tuona aikana alueelle muutti paimentolaisuutta harjoittaneita vlaakeja, jotka mahdollisesti sulautuivat sittemmin ruteeneihin. Koko heidän asuttamansa alue kuului ennen ensimmäistä maailmansotaa Itävalta-Unkariin. Etenkin 1870-luvulta eteenpäin suuria määriä lemkoja muutti ulkomaille, kuten Yhdysvaltoihin, Kanadaan ja Brasiliaan. Ensimmäisen maailmansodan jälkeen perustettiin kaksi lyhytikäiseksi jäänyttä lemkojen tasavaltaa, kylien nimien mukaan tunnetuksi tulleet Florynkan ja Komańczan tasavallat.
Ensimmäisen ja toisen maailmansodan välisenä aikana lemkot asuttivat noin 180 kylää Puolassa. Vuonna 1931 lemkoja ja muita ruteeneja oli yhteensä 130 000. Slovakiassa heidän kyliään oli vuorilla 269 ja niistä etelään ja lounaaseen 149. Slovakiassa 54 kylää oli seka-asutettuja slovakkien kanssa slovakkivähemmistöllä ja 7 slovakkienemmistöllä. Vuonna 1930 lemkoja oli Itä-Slovakiassa noin 85 000. Todennäköisesti tuhannet muut olivat ilmoittaneet tilastoissa olevansa ”tšekkoslovakkeja”. Uskonnoltaan suuri valtaosa oli molemmissa maissa kreikkalaiskatolilaisia. Slovakiassa noin 15 % ja Puolassa 9 % oli ortodokseja.
Toisen maailmansodan jälkimainingeissa vuosien 1945 ja 1947 välillä monet lemkot Karpaattien pohjoisrinteillä pakkosiirrettiin Neuvostoliiton hallitsemaan Ukrainaan, sekä Puolan sodan jälkeen Saksasta itseensä liittämiin osiin etenkin Sleesiassa. Lisäksi noin 8 500 henkilä lähti Slovakian pohjoisosista vapaaehtoisesti Ukrainaan. Monet Slovakiasta lähtöisin olleet lemkot palasivat alkuperäiselle kotiseudulleen vuoden 1956 jälkeen. Puolassa noin 10 % länteen siirretyistä lemkoista palasi kotiseudulleen Puolassa. Maailmansodan jälkeen monet vielä jäljellä olevat lemkot alkoivat sulautua puolalaisiin ja slovakkeihin.
Kulttuuri

Lemkojen perinteinen elinkeino oli maanviljely, mutta myös vuohien, lampaiden ja karjan kasvatus. Yhteiskäytössä olleita laitumia kutsuttiin nimellä toloka. Suosittuja viljelykasveja olivat ohra, peruna, kaali, kyssäkaali, pavut ja pellava. Olosuhteet heidän asuttamallaan vuorialueella ovat suhteellisen karut ja maatalous pysyi pienimuotoisena. Metsistä on saatu keräilemällä esimerkiksi marjoja ja sieniä. Eri kylissä valmistettiin myös käsitöitä. Aikanaan monet työskentelivät kausityöläisinä etenkin Unkarin tasangon alueella.
Slovakit ja puolalaiset ovat jättäneet voimakkaita vaikutteita lemkojen kulttuuriin. Toisaalta lemkojen kulttuuri sisältää arkaaisia piirteitä, jotka ovat kadonneet slovakkien ja puolalaisten keskuudesta. Tärkeä lemkojen omaa identiteettiä muodostanut piirre oli heidän oma kielensä. Muista kansoista heitä erotti myös heidän kansallispukunsa. Lemkojen kansanperinteessä on vaikutteita niin pakanallisuudesta, kuin idän ja lännen kirkkokunnistakin.
Lemkokirkko Komańczan kylässä.
Lemkon alueen kartta
Lemkoja piirrustuksessa vuodelta 1878.
Kansanjuhlan esiintyjiä Puolassa.
Landseer

| Landseer |
| --- | --- |

Avaintiedot
Alkuperämaa:  Newfoundland,  Kanada erillisenä rotunaan  Saksa/ Sveitsi
Määrä:  Suomessa rekisteröity 4 346
Rodun syntyaika:  FCI:n rotumääritelmä hyväksytty v. 1960
Alkuperäinen käyttö:  kalastajien apuna, hengenpelastaja, seurakoira
Nykyinen käyttö:  seurakoira, pelastuskoira,palveluskoira.
Elinikä:  8–15 vuotta
Muita nimityksiä:  lansu, Landseer European Continental Type, landseer type continental-europeen, landseer tipo europeo continental
FCI-luokitus:  ryhmä 2 Pinserin ja snautserin tyyppiset, molossikoirat ja sveitsinpaimenkoirat alaryhmä 2.2 Vuoristotyyppiset molossikoirat #226
Ulkonäkö
Paino:  50–70 kg
Säkäkorkeus:  uros 72–80 cm narttu 67–72 cm
Väritys:  valkomusta
Landseer (saks. Landseer Europäisch-Kontinentaler Typ) on koirarotu, joka on lähtöisin Newfoundlandin saarelta. Suomeen tuotiin ensimmäisen kerran landseereja vuonna 1977 Englannista.
Ulkonäkö

Landseerit ovat suuria ja pitkäkarvaisia koiria. Niiden turkin väritys on valkomusta. Koiralla on valkoisella pohjalla mustia revitynmuotoisia läiskiä rungossa ja lanneosassa. Pää on musta, ja siinä on valkoinen otsapiirto.
Landseerin raajat ovat pidemmät ja runko hieman kevyempi, sulavampi ja jäntevämpi kuin sukulaisrodulla newfoundlandinkoiralla. Landseerilla on tyvestä vahva ja leveä häntä, joka toimii perämelana koiran uidessa sekä varpaiden välissä uimista helpottavat "räpylät".
Luonne ja käyttäytyminen

Avoin, miellyttämishaluinen ja ihmisystävällinen rotu. Vahtitaipumukset ovat yksilökohtaisia mutta yleensä vähäisiä. Pihaan tulijat mahdollisesti haukutaan ja perhettä puolustetaan, mutta ihmisiin ne suhtautuvat innokkaasti ja lempeästi.
Toimii hyvin sekä harrasteissa että myös kotikoirana. Joten virikkeitä on hyvä kehitellä vaikka ei varsinaisissa harrasteissa kulkisi. Energiaa löytyy ja halua oppia ja käyttää aivoja. Landseerit ovat parhaimmillaan vesipelastuksessa, koska siihen rotu on alun perin jalostettu.
Landseerilla on luontainen ja vahva pelastusvaisto sekä erinomainen uimataito. Rotua pidetään myös erittäin herkkävaistoisena. Omaan perheeseensä se kiintyy syvästi ja sitä pidetään hyvin lapsirakkaana rotuna.
Landseer on myös mukava kaveri harrastuskoiraksi jälkeen, tokoon, hakuun jne. Ja niitä on alkanut näkyä hiukan enemmän näidenkin harrastusten parissa. Landseerin keskittymiskyky vaatii työtä, joten kärsivällisyyttä tarvitaan.
Alkuperä

Newfoundlandinkoirapentueissa on aina syntynyt mustavalkoisia yksilöitä, joita aluksi hyljeksyttiin.
Sir Edwin Landseer ihastui näihin koiriin, ja hänen maailmankuulujen taideteostensa ansioista landseer alkoi vähitellen kiinnostaa. Keski-Euroopassa ryhdyttiin 1900-luvun alussa jalostamaan rotua erilleen mustavalkoisesta newfoundlandinkoirasta. Kehitettiin korkearaajaisempi ja liikunnallisempi rotu vesipelastuskoiraksi, johon rotu edelleenkin hyvin soveltuu. Kasvattajien tavoitteena oli luoda mahdollisimman paljon Landseerin maalausten koirien näköisiä landseereja. Rotu virallistettiin vasta vuonna 1960.
Aiheesta muualla

Wikimedia Commonsissa on kuvia tai muita tiedostoja aiheesta .
Landseer-yhdistys
Kennelliiton rotumääritelmä (pdf)
Vesipelastusta
Lentopallon miesten 1-sarjakausi 2008–2009

| Miesten 1-sarjan kausi 2008-2009 |
| --- | --- |
Joukkueiden määrä:  22
Mestari:  Vaasan Kiisto
Toinen sija:  Lentopalloseura ETTA
Pudonneet joukkueet:  Saloisten Salama Himangan Urheilijat
Ylempi sarjataso:  SM-liiga
Alempi sarjataso:  2-sarja
  ← 2007-2008 :  2009-2010 → 
Lentopallon miesten 1-sarjakausi 2008–2009 pelattiin kahdessa lohkossa. Kummankin lohkon neljä parasta jatkoivat pudotuspelein otteluita ykkössarjan mestaruudesta ja kahdesta paikasta liigakarsintaan.
Pudotuspelit

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | Puolivälierät | Puolivälierät | Puolivälierät | Puolivälierät | Puolivälierät | Puolivälierät | Puolivälierät |  |  | Välierät | Välierät | Välierät | Välierät | Välierät | Välierät | Välierät |  |  | Loppuottelu | Loppuottelu | Loppuottelu | Loppuottelu | Loppuottelu | Loppuottelu | Loppuottelu |
 
|   | A3 |  Napapiirin Palloketut | 1 | 0 |  |  | 0 |   |  |  |  |  |  |  |  |  |  |  |  |  |  |  |  |  |  |
|  | B2 |  Korson Veto | 3 | 3 |  |  | 2 |   |  |  |  |  |  |  |  |  |  |  |  |  |  |  |  |  |  |
|  | B2 |  Korson Veto | 3 | 3 |  |  | 2 |   |   | B2 |  Korson Veto | 1 | 1 |  |  | 0 |   |  |  |  |  |  |  |  |  |
|  |  |  |  |  |  |  |  |   |   | B2 |  Korson Veto | 1 | 1 |  |  | 0 |   |  |  |  |  |  |  |  |  |
|  |  |  |  |  |  |  |  |   |   | A1 |  ETTA | 3 | 3 |  |  | 2 |   |  |  |  |  |  |  |  |  |
|  | B4 |  Enonkosken Pyrintö | 1 | 0 |  |  | 0 |   |   | A1 |  ETTA | 3 | 3 |  |  | 2 |   |  |  |  |  |  |  |  |  |
|  | B4 |  Enonkosken Pyrintö | 1 | 0 |  |  | 0 |   |  |  |  |  |  |  |  |  |   |  |  |  |  |  |  |  |  |
|   | A1 |  ETTA | 3 | 3 |  |  | 2 |   |  |  |  |  |  |  |  |  |   |  |  |  |  |  |  |  |  |
|  |  |   |   |   |   |   |   |   |   |   |   |   |   |   |   |   |   |   | A1 |  ETTA |  |  |  |  |  |
|  |  |   |   |   |   |   |   |   |   |   |   |   |   |   |   |   |   |   | A2 |  Vaasan Kiisto |  |  |  |  |  |
|   | A2 |  Vaasan Kiisto | 3 | 2 | 1 | (25) | 2 |   |  |  |  |  |  |  |  |  |   |  |  |  |  |  |  |  |  |
|  | B3 |  East Volley | 1 | 3 | 0 | (21) | 1 |   |  |  |  |  |  |  |  |  |   |  |  |  |  |  |  |  |  |
|  | B3 |  East Volley | 1 | 3 | 0 | (21) | 1 |   |  | A2 |  Vaasan Kiisto | 3 | 2 | 1 | (25) | 2 |   |  |  |  |  |  |  |  |  |
|  |  |  |  |  |  |  |  |   |  | A2 |  Vaasan Kiisto | 3 | 2 | 1 | (25) | 2 |   |  |  |  |  |  |  |  |  |
|  |  |  |  |  |  |  |  |   |   | B1 |  Vihdin Lentopallo | 0 | 3 | 0 | (19) | 1 |   |  |  |  |  |  |  |  |  |
|  | A4 |  Nurmon Jymy | 0 | 0 |  |  | 0 |   |   | B1 |  Vihdin Lentopallo | 0 | 3 | 0 | (19) | 1 |   |  |  |  |  |  |  |  |  |
|  | A4 |  Nurmon Jymy | 0 | 0 |  |  | 0 |   |  |  |  |  |  |  |  |  |  |  |  |  |  |  |  |  |  |
|   | B1 |  Vihdin Lentopallo | 3 | 3 |  |  | 2 |   |  |  |  |  |  |  |  |  |  |  |  |  |  |  |  |  |  |
Vaasan Kiisto voitti ykkössarjan mestaruuden ja sai yhden hyvityspisteen Liigakarsintaan, johon myös ETTA selviytyi. Kumpikaan joukkueista ei onnistunut nousemaan SM-liigaan.
Liigakarsinta

| sija | Joukkue | O | V3 | V2 | H1 | H0 | Vo Erät | Hä Erät | Eräpisteet | Lähtöpisteet | Pisteet |
| --- | --- | --- | --- | --- | --- | --- | --- | --- | --- | --- | --- |
| 1 | Muuramen Lentopallo | 6 | 4 | 1 | 1 | 0 | 17 | 7 | 562–516 | 1 | 16 |
| 2 | Keski-Savon Pateri | 6 | 2 | 1 | 1 | 2 | 11 | 12 | 511–522 | 0 | 9 |
| 3 | Lentopalloseura Etta | 6 | 1 | 1 | 2 | 2 | 11 | 14 | 561–564 | 0 | 7 |
| 4 | Vaasan Kiisto | 6 | 1 | 1 | 0 | 4 | 8 | 14 | 483–515 | 1 | 6 |
| Karsintasarjan ottelut  | Karsintasarjan ottelut  | Karsintasarjan ottelut  | Karsintasarjan ottelut  | Karsintasarjan ottelut  | Karsintasarjan ottelut  |  |
| --- | --- | --- | --- | --- | --- | --- |
| 21. maaliskuuta | ETTA | – | Kiisto | 2–3 | 18-25, 25-20, 25-20, 22-25, 18-20 |  |
Vaasan Kiisto 1-sarjan mestari.
| 21. maaliskuuta | MuurLe | – | Pateri | 3–0 | 25-23 , 25-19 , 25-18 |  |
| 25. maaliskuuta | Kiisto | – | MuurLe | 1–3 | 20-25 , 25-18 , 23-25 , 16-25 |  |
| 25. maaliskuuta | Pateri | – | ETTA | 3–1 | 25-18 , 27-25 , 23-25 , 25-20 |  |
| 28. maaliskuuta | MuurLe | – | ETTA | 3–0 | 25-17 , 26-24 , 25-23 |  |
| 29. maaliskuuta | Kiisto | – | Pateri | 3–0 | 25-23 , 25-16 , 25-23 |  |
| 1. huhtikuuta | Kiisto | – | ETTA | 0–3 | 20-25 , 26-28 , 20-25 |  |
| 1. huhtikuuta | Pateri | – | MuurLe | 3–2 | 30-28 , 25-22 , 22-25 , 20-25 , 15-9 |  |
| 4. huhtikuuta | MuurLe | – | Kiisto | 3–1 | 25-18 , 25-19 , 23-25 , 25-20 |  |
| 4. huhtikuuta | ETTA | – | Pateri | 3–2 | 25-20 , 25-21 , 23-25 , 21-25 , 15-10 |  |
| 8. huhtikuuta | ETTA | – | MuurLe | 2–3 | 23-25 , 28-30 , 25-23 , 25-18 , 13-15 |  |
| 8. huhtikuuta | Pateri | – | Kiisto | 3–0 | 26-24 , 25-20 , 25-22 |  |
Ykkösen putoamiskarsinnoissa Saarijärvi voitti Saloisen ja Kimmo Himangan.
Lidia Zielińska

Lidia Zielińska (s. 9. lokakuuta 1953 Poznań) on puolalainen säveltäjä. Hän on toiminut myös viulistina muun muassa Poznańin filharmonikoissa ja tehnyt teatterityötä. Hän on saanut lukuisia palkintoja musiikki- ja multimediateoksistaan. Kaudella 1995/6 Zielińska toimi Tukholman elektronisen musiikin studion nimikkosäveltäjänä; hän myös sai siellä tuotetusta teoksestaan (Like These White Mice) palkinnon Bourgesin kansainvälisessä elektroakustisen musiikin kilpailussa.
Vuosina 1982–92 Zielińska toimi Poznańin musiikkikevät -festivaalin taiteellisena johtajana. Hän on myös sävellyksen professorina Poznańin musiikkiakatemiassa; lisäksi hän on opettanut muun muassa Wrocławin musiikkiakatemiassa ja vieraillut luennoitsijana kesäkursseilla useissa maissa. Hänen tärkeä mielenkiinnon aiheensa on musiikkiekologia ja sävelletyn äänen suhde ympäristön ääniin.
Zielińska on toiminut useaan otteeseen Puolan nykymusiikkiseuran johtokunnan jäsenenä.
Liane de Pougy

Liane de Pougy postikortissa.
Liane de Pougy syntyjään Anne-Marie Chassaigne (2. kesäkuuta 1869 La Flèche, Ranska - 26. joulukuuta 1950 Lausanne, Sveitsi) oli ranskalainen tanssijatar, kirjailija ja rakastajatar.
Kirjallinen tuotanto

L'Insaisissable , vuodelta 1898.
Myrrhille, ou la Mauvaise part, vuodelta 1899.
L'enlizement, yksinäytöksinen näytelmä, vuodelta 1900.
Idylle Saphique, kertoo suhteesta Natalia Clifford Barneyn kanssa, vuodelta 1901.
Ecce homo! D'ici et de là, vuodelta 1903.
Les Sensations de Mlle de la Bringue, vuodelta 1904.
Yvée Lester ,vuodelta 1906.
Yvée Jourdan ,vuodelta 1908.
Mes cahiers bleus , muistelmat, vuodelta 1919.
Lisää aiheesta

http://www.jazzbabies.com/home/liane.htm
Lidia Trettel

| Mitalit> Maa:   Italia.Naisten lumilautailu. Olympialaiset  | Mitalit> Maa:   Italia.Naisten lumilautailu. Olympialaiset  | Mitalit> Maa:   Italia.Naisten lumilautailu. Olympialaiset  | Maa:   Italia> Naisten lumilautailu. |
| --- | --- | --- | --- |
|  Pronssia | Salt Lake City 2002 | parisuurpujottelu |  |
| MM-kilpailut  | MM-kilpailut  | MM-kilpailut  |  |
|  Hopeaa | Berchtesgaden 1999 | suurpujottelu |  |
Lidia Trettelille myönnetty Italian tasavallan kunniamerkki
Lidia Trettel (s. 5. huhtikuuta 1973 Cavalese, Italia) on entinen italialainen lumilautailija. Hän on osallistunut Naganon olympialaisiin 1998 suurpujotteluun sijoittuen neljänneksi sekä Salt Lake Cityn olympialaisiin 2002, jolloin hän saavutti pronssia parisuurpujottelussa.
Lidia Șimon

| Mitalit | Mitalit | Mitalit |  |
| --- | --- | --- | --- |
|  Lidia Șimon |  Lidia Șimon |  Lidia Șimon |  |
Maa:   Romania
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Sydney 2000 | maraton |  |
| MM-kilpailut  | MM-kilpailut  | MM-kilpailut  |  |
|  Kultaa | Edmonton 2001 | maraton |  |
|  Pronssia | Ateena 1997 | maraton |  |
|  Pronssia | Sevilla 1999 | maraton |  |
| Puolimaratonin MM-kilpailut  | Puolimaratonin MM-kilpailut  | Puolimaratonin MM-kilpailut  |  |
|  Kultaa | Palma de Mallorca  1996 | joukkuekilpailu |  |
|  Kultaa | Košice 1997 | joukkuekilpailu |  |
|  Kultaa | Veracruz 2000 | joukkuekilpailu |  |
|  Hopeaa | Palma de Mallorca  1996 | puolimaraton |  |
|  Hopeaa | Zürich 1998 | joukkuekilpailu |  |
|  Pronssia | Košice 1997 | puolimaraton |  |
|  Pronssia | Zürich 1998 | puolimaraton |  |
|  Pronssia | Veracruz 2000 | puolimaraton |  |
| EM-kilpailut  | EM-kilpailut  | EM-kilpailut  |  |
|  Pronssia | Budapest 1998 | 10 000 metriä |  |
Lidia Șimon (o.s. Slăvuțeanu, s. 4. syyskuuta 1973 Târgu Cărbunești, Romania) on romanialainen kestävyysjuoksija.
Șimon juoksi ensimmäisen maratonvoittonsa 1994 Lyonissa ajalla 2.33.59. Seuraavana vuonna hän sijoittui maratonin maailmancupin toiseksi Ateenassa ajalla 2.31.46. 1996 hän osallistui Atlantan olympialaisten maratonille, jolla sijoittui kuudenneksi ajalla 2.31.04. Samana vuonna hän saavutti hopeaa puolimaratonin MM-kisoissa. 1997 hän juoksi kolmanneksi MM-kisoissa sekä Osakan maratonilla, jolla juoksi uuden ennätyksensä 2.27.04. Samana vuonna hän saavutti myös puolimaratonilla MM-pronssia. Seuraavana vuonna hän sijoittui pronssille EM-kisojen 10 000 metrin juoksussa ja jälleen puolimaratonin MM-kisoissa, ja voitti Osakan maratonin. Vuonna 1999 hän voitti jälleen Osakan maratonin ennätyksellään 2.23.24 ja sijoittui MM-kisojen pronssille ajalla 2.27.41.
Sydneyn olympialaisissa 2000 Șimon voitti hopeamitalin Japanin Naoko Takahashin jälkeen. Hän juoksi Lontoon maratonin toiseksi sekä voitti Osakan maratonin kolmannen kerran peräkkäin Romanian ennätysajalla 2.22.54. Seuraavan vuoden MM-kisoissa hän voitti MM-kultaa ajalla 2.26.01. Vuonna 2002 hän jäi äitiyslomalle, mutta palasi Ateenan olympialaisiin 2004, joissa hän kuitenkin keskeytti. Osakan MM-kilpailuissa 2007 hän sijoittui maratonilla viidenneksi ja Pekingin olympialaisissa 2008 kahdeksanneksi. Berliinin MM-kilpailuissa 2009 hänen sijoituksensa oli 21:s ja Barcelonan EM-kilpailuissa 2010 kymmenes. Lontoon olympialaisissa 2012 hän sijoittui 45:nneksi.
Liangshanin yiden autonominen prefektuuri

| Liangshanin yiden autonominen prefektuuri (kiin>  凉山彝族自治州, Liángshān Yízú Zìzhìzhōu sichuanin-yiksi ꆃꎭꆈꌠꊨꏦꏱꅉꍏ niep sha nuo su zyt jie jux dde zho) |
| --- | --- |
 Liangshanin sijainti Sichuanin maakunnassa.
 Koordinaatit: 27°53′N, 102°16′E 
Valtio:  Kiina
Maakunta:  Sichuan
Hallinto:  
 – Hallinnon tyyppi:  autonominen prefektuuri
Pinta-ala:  
 – Kokonaispinta-ala:  60 423 km²
Väkiluku (2010):  4 532 809
Aikavyöhyke:  UTC+8
Postinumero:  615000
Suuntanumero(t):  0834
Rekisterikilpi:  川W
 
 www.lsz.gov.cn 
Infobox OKVirheellinen NIMI-arvo: 
Liangshan (kiin. 凉山, pinyin: Liángshān; sichuanin-yi: ꆃꎭ Niep Sha), virallisesti Liangshanin yiden autonominen prefektuuri (kiin. 凉山彝族自治州, pinyin: Liángshān Yízú Zìzhìzhōu; sichuanin-yi: ꆃꎭꆈꌠꊨꏦꏱꅉꍏ niep sha nuo su zyt jie jux dde zho), on yille varattu autonominen prefektuuri Kiinan Sichuanin maakunnan eteläosassa. Prefektuurin pinta-ala on 60 423 neliökilometriä ja väkiluku noin 4,53 miljoonaa (vuonna 2010). Prefektuurin päähallintopaikka on Xichang, jonka keskusta sijaitsee linnuntietä noin 350 kilometriä maakunnan pääkaupunki Chengdusta lounaaseen.
Hallinnollinen jako

Piirikuntatasolla autonominen prefektuuri jaetaan yhteen piirikuntatason kaupunkiin, 15 piirikuntaan ja yhteen autonominen piirikuntaan.
| Liangshanin hallinnollinen jako piirikuntatasolla |
| --- | --- | --- | --- | --- | --- | --- | --- |

| # | Nimi | Kiinan kirjoitusmerkit | Pinyin | Yi | Väkiluku (2010) | Pinta-ala (km²) | Tiheys (/km²) |
| 1 | Xichang (kaupunki) | 西昌市 | Xīchāng Shì | ꀒꎂꏃ | 712 434 | 2 655 | 268,33 |
| 2 | Yanyuan | 盐源县 | Yányuán Xiàn | ꋂꂿꑤ | 350 176 | 8 388 | 41,74 |
| 3 | Dechang | 德昌县 | Déchāng Xiàn | ꄓꍣꑤ | 214 405 | 2 284 | 93,87 |
| 4 | Huili | 会理县 | Huìlǐ Xiàn | ꑌꄷꑤ | 430 066 | 4 527 | 95,00 |
| 5 | Huidong | 会东县 | Huìdōng Xiàn | ꉼꄏꑤ | 362, 944 | 3 227 | 112,47 |
| 6 | Ningnan | 宁南县 | Níngnán Xiàn | ꆀꆆꑤ | 170 673 | 1 667 | 102,38 |
| 7 | Puge | 普格县 | Pǔgé Xiàn | ꁌꐭꑤ | 155 740 | 1 905 | 81,75 |
| 8 | Butuo | 布拖县 | Bùtuō Xiàn | ꀭꄮꑤ | 160 151 | 1 685 | 95,04 |
| 9 | Jinyang | 金阳县 | Jīnyáng Xiàn | ꏁꇉꑤ | 165 121 | 1 587 | 104,04 |
| 10 | Zhaojue | 昭觉县 | Zhāojué Xiàn | ꏪꐦꑤ | 251 836 | 2 699 | 93,30 |
| 11 | Xide | 喜德县 | Xǐdé Xiàn | ꑝꅇꑤ | 165 906 | 2 206 | 75,20 |
| 12 | Mianning | 冕宁县 | Miǎnníng Xiàn | ꍿꆈꑤ | 351 245 | 4 423 | 79,41 |
| 13 | Yuexi | 越西县 | Yuèxī Xiàn | ꃺꄧꑤ | 269 896 | 2 257 | 119,58 |
| 14 | Ganluo | 甘洛县 | Gānluò Xiàn | ꇤꇉꑤ | 195 100 | 2 156 | 90,49 |
| 15 | Meigu | 美姑县 | Měigū Xiàn | ꂿꈬꑤ | 221 505 | 2 573 | 86,08 |
| 16 | Leibo | 雷波县 | Léibō Xiàn | ꃀꁧꑤ | 223 885 | 2 932 | 76,35 |
| 17 | Mulin tiibetiläisten autonominen piirikunta | 木里藏族自治县 | Mùlǐ Zàngzú Zìzhìxiàn | ꃆꆹꀒꋤꊨꏦꏱꅉꑤ | 131 726 | 13 252 | 9,94 |
Galleria

Roomalaiskatolinen katedraali Xichangissa.
Xichangin rautatieasema.
Xichangin avaruuskeskus.
Yihaijärvi Mianningin piirikunnassa.
Katumaisemaa Yanyuanin piirikunnassa.
Aiheesta muualla

Kuvia tai muita tiedostoja aiheesta Liangshanin yiden autonominen prefektuuri Wikimedia Commonsissa
Travelchinaguide.com: Liangshan Travel Guide (englanniksi)
Liiviläisten kulttuurikeskus

| Liiviläisten liitto |
| --- | --- |

Perustettu:  1994
Toimiala:  liiviläinen kulttuuritoiminta
Kotipaikka:  Riika
Puheenjohtaja:  Gundega Blumberga
Aiheesta muualla
livones.lv
Infobox OKVirheellinen NIMI-arvo: 
Liiviläisten kulttuurikeskus (liiviksi Līvõ kultūr sidām) on järjestö, joka perustettiin Riiassa 1994. Se on toiseksi suurin liiviläisiä edustava järjestö, joka ei kuulu Latvian hallituksen piiriin. Järjestön perustussopimuksen allekirjoitti 11 henkilöä, ja vuonna 2004 järjestöön kuului 20 henkilöä. Järjestö perustettiin edistämään liiviläistä kulttuuria ja kieltä, se toimii myös tietokeskuksena. Järjestöä johtaa Dienas gramata -lehden toimittaja Gundega Blumberga (1997–), ja järjestöllä on neljä työntekijää. Järjestö järjestää liiviläisiä kulttuuritapahtumia ja julkaisee aiheeseen liittyviä kirjoja.
Julkaisutoiminta

Järjestön julkaisutoimintaan kuuluu Soros Foundationin tuella julkaistu liiviläistä runoutta sisältävä teos Ma akūb sīnda vizzõ, tūrska (1998). Liivi–latvia–liivi-sanakirja julkaistiin vuonna 1999. Järjestö on perustanut liivin kielen ja kulttuurin portaalin livones.lv ja ylläpitää sitä. Sivuston tarkoituksena on tarjota tieteellisesti tarkkaa tietoa liiviläisistä ja liivin kielestä. Lisäksi sivu sisältää aiheeseen liittyviä uutisia. Sivusto on pääosin latviankielinen, mutta monet artikkelit ovat tarjolla myös englanniksi ja liiviksi. Sivu sijaitsee Latviassa ja sen maatunnus on lv.
Lapin Helvetti (Terveiden Käsien albumi)

| Lapin Helvetti Terveet Kädet |
| --- | --- | --- |

Studioalbumin tiedot
 Julkaistu: 6. maaliskuuta 2015
 Formaatti: CD, LP
 Tyylilaji: hardcore punk
 Levy-yhtiö: Svart Records
Listasijoitukset
  Suomen virallinen lista: 29.
Terveiden Käsien muut julkaisut
| Musta hetki 2012 | Lapin Helvetti 2015 | Minun vereni 2016 |
Lapin Helvetti on Terveiden Käsien studioalbumi. Albumin julkaisi Svart Records 6. maaliskuuta 2015 CD:nä ja LP:nä.
Albumi nousi Suomen virallisen listan sijalle 29.
Kappaleet

Polku päättyy – 1.38
Verinen Jeesus – 0.49
Elämälle vieraita piirteitä – 1.18
Ruumiiseen sidottu – 0.42
Luonto kutsuu – 0.54
Brutaali – 1.32
Jäätävän kylmä – 1.09
Aivoleikkuri – 0.36
Tappava usko – 0.51
Lapin helvetti – 0.54
Pimeämpi puoli – 1.09
Eläin – 0.42
Kuoletus – 0.46
Sankarin merkki – 2.11
Yhden miehen sota – 0.52
Minä olen – 1.37
Ruuvikierre – 0.55
Kalpea mies – 2.20
Arvostelut

Imperiumi.net: 8+/10
Inferno:
Kaaoszine: 7.5/10
Miasma:
Noise.fi:
Soundi:
Luettelo GP2-kilpailuista

Tämä on luettelo GP2-kilpailuista. Lihavoidut kilpailut olivat mukana GP2-sarjassa kaudella 2016.
Kilpailut

| # | Kilpailu | Kaudet | Kilpailuja |
| --- | --- | --- | --- |
| 1 |  Abu Dhabin Grand Prix | 2010, 2013–2016 | 5 |
| 2 |  Bahrainin Grand Prix | 2005, 2007, 2012–2015 | 6 |
| 3 |  Britannian Grand Prix | 2005–2016 | 12 |
| 4 |  Belgian Grand Prix | 2005, 2007–2016 | 11 |
| 5 |  Espanjan Grand Prix | 2005–2016 | 12 |
| 6 |  Euroopan Grand Prix | 2005–2006, 2008–2012, 2016 | 8 |
| 7 |  Italian Grand Prix | 2005–2016 | 12 |
| 8 |  Itävallan Grand Prix | 2014–2016 | 3 |
| 9 |  Malesian Grand Prix | 2012–2013, 2016 | 3 |
| 10 |  Monacon Grand Prix | 2005–2016 | 12 |
| 11 |  Portugalin Grand Prix | 2009 | 1 |
| 12 |  Ranskan Grand Prix | 2005–2008 | 4 |
| 13 |  Saksan Grand Prix | 2005–2014, 2016 | 11 |
| 14 |  San Marinon Grand Prix | 2005–2006 | 2 |
| 15 |  Singaporen Grand Prix | 2012–2013 | 2 |
| 16 |  Turkin Grand Prix | 2005–2011 | 7 |
| 17 |  Unkarin Grand Prix | 2005–2016 | 12 |
| 18 |  Valencian Grand Prix | 2006–2007 | 2 |
| 19 |  Venäjän Grand Prix | 2014–2015 | 2 |